ร้านนี้เป็นอาหารไทยค่ะแทรกอยู่ในดงย่านร้านอาหารต่างประเทศ ร้านอยู่ชั้น 2 ของ J Avenue 

วันที่ไปทานคือบังเอิญไปเข้าร้านนี้ค่ะ พอดีไปทำธุระช่วงเที่ยง ร้านอื่นๆก็คนเยอะมากและอยู่ในมู้ดไม่อยากกินอาหารญี่ปุ่นฝรั่ง เดินๆ เห็นร้านนี้ก็ลองดูค่ะ ลูกค้าส่วนใหญ่น่าจะเป็นคนญี่ปุ่น เมนูก็จะเป็นอาหารไทยทั่วไป ที่น่ารักก็คือก่อนเสิร์ฟจะมีปีกไก่ทอดมาให้เป็นออเดิฟด้วยค่ะ

รสชาตถือว่าอร่อยใช้ได้ค่ะ แต่ไปคนเดียวเลยทานได้แค่2อย่างคือ ข้าวหมูกระเทียมกับแกงจืด ราคาก็ถือว่าไม่แพงมากด้วยความที่เป็นร้านอาหารบนตึกดังติดแอร์ ถ้าไปย่านนี้แล้วไม่มีที่ลงก็น่าจะเป็นทางเลือกได้ค่ะ